text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
خياله ويوجّه تركيزه على حاجات تانية. ومع الوقت، نجح في دا وبدأ يسافر العالم، بس من غير ما يسافر ولا حاجة، زي ما قُلتلك، يا عزيزي، أبوه كان مانعه، والراجل كان بيتخيل، بيقدر يشوف أماكن ومدن وبلاد جديدة، يعيش هنا شوية، ويروح هناك شوية، ويقابل ناس ويفارق ناس، وماشية الحياة | Statement | Masri | 192 |
عادي، كل دا، يا عزيزي، في خياله. خلّيني أقولّك إن "نيكولا" كان شايف إن رحلاته الخيالية دي حقيقية تمامًا وحصلت، زيها زي أي رحلة حد عملها في العالَم الواقعي. "آه! دي مفتاح الجنة بتاعة دي يا ، صح؟!" لأ، يا عزيزي، هو كانت دماغه كدا ربّاني. الله أعلم! ما يمكن | Question | Masri | 190 |
يكون "حسن الصبّاح" صبّح عليه! في المدرسة، اتفتن "تسلا" بمُجسَّمات عجلات المياه والتوربينات، يشوف، يا عزيزي، التوربين من دُول بيحرك الميّه، يتعب! وقدر، يا عزيزي، يستعمل خياله في إنه يتخيل أجزاء المُجسَّم جوا عقله، ويشوفها قُدّامه، بس وهو في البيت يستعيدها تاني، وقدر يبني نفس المُجسَّم بتاع المدرسة، ويجربه بنفسه | Statement | Khaleeji | 226 |
على النهر. وعلى الرغم من إن حاجة زي كدا المفروض تدعو للفخر، إلا إن عمّه قالّه، "إيه اللي انت بتعمله دا؟! انت يا لا بتضيّع وقتك يا لا؟! مش تبقى كاهن يا لا، زي بابا؟! انت إيه اللي انت بتعمله دا؟!" أهل "نيكولا تسلا" كانوا دايمًا مهبطّينه، وطبعًا لا "نيكولا" | Question | Masri | 195 |
ولا عم "نيكولا" ولا أبو "نيكولا" كانوا يتوقعوا إن بعد 30 سنة تقريبًا "نيكولا تسلا" هيتخيل إنه ممكن يحول النموذج اللي كان بيلعب بيه في النهر إلى توربينات عملاقة لإنتاج الكهربا في شلالات "نياجرا". "هي دي برضه يا ادّهاله؟!" انت بتقول إيه؟! يا عزيزي، دا عالِم محترم جدًا، اهدا شوية! | Question | Masri | 204 |
بس دلوقتي، إلى جانب انشغال "تسلا" بفكرة الـReverse Engineering الهندسة العكسية اللي كان بيعملها على مُجسّمات المدرسة، "تسلا"، يا عزيزي، كان شاطر ومتفوق جدًا في كل المواد، إلا مادة واحدة، ويا للسخرية، وهي مادة الرسم، اللي هي مادة الخيال! تخيل، يا عزيزي، واحد مقفّل الرياضة والفيزيا والكيميا ومقفّل الأدب الهنجاري، | Statement | Masri | 213 |
ومش عارف يعمل رسمة شم النسيم والشمس المقطوشة! مع إنه كان أحسن واحد يتخيل وسط العيال دي كلها. دا كان بيشوف اللي بيتخيله قُدّام عينيه بالكامل، ولكنه ما يعرفش يثبته، ما يعرفش يمسك ورقة وقلم ويرسمه. في المرحلة دي في حياة "تسلا"، كان محظوظ إنه يلاقي مكتبة عامة قريبة من | Statement | Masri | 190 |
المدرسة، "تسلا" كان مرتبط بالمكتبة العامة جدًا، ومواظب على إنه يروح يقرا الكتب فيها، طبعًا من ورا أبوه، عشان ما يصحّش! لدرجة إن "نيكولا" لمّا عيي سنة 1870 وفضل راقد في السرير، بعت للمكتبة وقالّهم، "بصوا، بأقولّكم إيه، ابعتولي كل المجلدات اللي ما اتفهرستش وأنا هأصنفهالكم، وبالمرّة أقراها." طبعًا، يا | Statement | Khaleeji | 227 |
عزيزي، اللي بيحصل دا كان ضد رغبة أبوه، اللي لسة كان عايزه يطلع كاهن زيه، وجايز دا يكون السبب اللي بيخلّي "تسلا" يقرا بهذا النهم، عشان كان عارف إن كلها مسألة وقت وأبوه هيبعته للكنيسة. ولكن اللي حصل لا كان على البال ولا كان على الخاطر، ولا كان بالنِيّة! "نيكولا | Statement | Khaleeji | 187 |
تسلا" اتصاب بالكوليرا سنة 1873، في الوقت دا، علاجات كتيرة للكوليرا ما كانتش موجودة زي دلوقتي، وللأسف، معظم المُصابين كانوا بيموتوا! الخوف ملا قلب "ميلوتين" على ابنه التاني، اللي كان بيشوف حالة ابنه بتتدهور كل يوم ورا يوم، الـTrauma بتتجدد قُدّامه وبتحصل من تاني، كان مرعوب "نيكولا" يموت عادي، زيّه | Statement | Khaleeji | 209 |
زي "داين"، وفي مشهد درامي، اندفع الأب ناحية ابنه في ليلة اشتد عليه المرض فيها، وشجّعه إنه يستجمع قوته ويتمسك بالحياة، فسأله "تسلا" بكل براءة، "مش يمكن يا آبا أخف لو سمحتلي أدرس هندسة؟ جارنا كان عنده طاعون، أول ما دخل إعدادي هندسة، وشّه نوّر في أول !" الأب كان | Question | Khaleeji | 190 |
لسة عايش في اللحظة الدرامية، ومش هيسمح لنفسه أصلًا إنه يتخيل فكرة وفاة ابنه التاني، فقام قايلّه، "يا لا، لو خفّيت، هأخلّيك تدرس هندسة. بأقولّك إيه يا لا، أنا هأودّيك أحسن جامعة تقنية في العالم." "ياه يا آبا! أنا كنت مستني الكلمة دي بقالي كتير!" "نيكولا" شاف الصدق في عين | Statement | Masri | 195 |
أبوه وحالتة النفسية اتحسّنت وبالفعل، يا عزيزي، تعافى من المرض بعد 9 شهور، وسط دهشة من الجميع. بعد شفائه من الكوليرا، "تسلا" هيواجه تاني عقبة لدخوله الجامعة، وهي الخدمة العسكرية الإجبارية في الجيش النمساوي. "الله! هو مش وحيد يا ؟! ازاي يطلبوه في الجيش؟!" عزيزي، ما تركّزش، احنا في "النمسا"! | Question | Iraqi | 208 |
"ميلتون" كان خايف على ابنه "نيكولا" من الجيش. "آه، صحيح، دا عنده كوليرا!" ولسة طالع من عيا كبير، وأكيد ما هواش قوي كفاية إن هو يستحمل حياة الجيش القاسية. وعلى الرغم من إن التهرب من التجنيد جريمة كبيرة، إلا إن أبو "نيكولا" قرر إنه يخفي "نيكولا" تمامًا، ويهرّبه من التجنيد | Statement | Khaleeji | 189 |
ويبعته للجبال يستخبى فيها. "يا نهار أسود يا ! يعني هو الواد ضعيف، فيهربه من الجيش، يودّيه الجبل؟!" يا عزيزي، ما تركّزش مع الراجل، الراجل قلقان! أي حاجة! المهم، بالفعل "تسلا" هرب من الجيش، وفضل يلف في جبال "كرواتيا" من أوائل خريف سنة 1874. في الغُربة والطبيعة القاسية للجبال، الخيال | Question | Khaleeji | 197 |
كان ونيس "تسلا" الوحيد، فقضى فترة هروبه كلها بيتخيل اختراعات وأجهزة، اختراعاته في بعض الأوقات كانت بتشمل "الأرض" كلها، زي اختراع بيشحن الرسايل والطرود بين القارات. "ياه يا ! كان بيفكر في الـ؟!" يعني، كان ممكن نقول بيفكر في البريد أسهل أو التليفون. هو، يا عزيزي، كان بيتخيل أنبوب طويل | Question | Khaleeji | 205 |
تحت المحيط بتتنقل فيه الرسايل والطرود من قارة لقارة. كمان تخيل اختراع تاني، عبارة عن حلقة حوالين "الأرض" عند خط الاستواء، يسافر من خلالها الناس بين البلاد مع دوران الأرض. "ياه يا ! مش دا الطريق الدائري؟! الراجل دا عبقري!" طبعًا، يا عزيزي، مشاريع زي دي لوجيستيًا مستحيلة، وغير عملية | Question | Masri | 198 |
بالمرّة. ولكن عقل "تسلا" ما كانش قادر يبطّل تخيل لهذه الاختراعات، طول الوقت بيصممها وبيتخيلها وبيجربها في دماغه. وبعد رجوع "تسلا" من الجبال، عرف إن أبوه "ميلوتين" قدر يأمّنله منحة دراسية في جامعة "يونيوم بوليتكنيك"، في مدينة "جراتس" بـ"النمسا". وبالفعل، دخل "تسلا" في برنامج الرياضيات والفيزياء في الجامعة، وولّع الدنيا | Statement | Khaleeji | 231 |
بكل المقاييس! عارف، يا عزيزي، صاحبك اللي بيقعد في الـBench الأول؟ وعنده قُدرة خارقة إنه يحضر محاضرتين في نفس الوقت؟! أهو "تسلا" بقى كان بيذاكرله! متخيل، يا عزيزي؟ دا حد كان محروم من القراية، فكان بيقرا من ورا أبوه، وفجأة بقى، العِلم اتفتحله! هيبوظ! هيبوظ! الولد، يا عزيزي، بسم الله، | Question | Masri | 208 |
ما شاء الله، كان بيحضر كل المحاضرات ومتفوق في الامتحانات، وأسس نادي ثقافي في الجامعة، والعميد كان منبهر بذكائه جدًا. وعلى الرغم من تفوقه الكبير في الرياضيات، إلا إنه كان مُغرَم بمحاضرات البروفيسور "ياكوب بوشل"، اللي كانت محاضراته عن الكهربا جذابة جدًا. هناك، يا عزيزي، هيقابل حُب حياته، عارف، يا | Statement | Khaleeji | 208 |
عزيزي، اللحظة اللي بتشوف فيها بنت جميلة ماسكة الكتب وحاضناها كدا وبتتمشى، وتقوم الكتب واقعة، فتنزلوا انتم الاتنين تلمّوها؟ وبينما انتم الاتنين بتلمّوا الكتب وبتسبّلوا لبعض، تلمح انت كتاب واقع على الأرض صفحاته مفتوحة، فتلاقي صورة توضيحية قُدّام عينيك بتبيّن إمكانية تحويل المولّد الكهربي إلى محرك كهربي، فتُقَع في حب | Question | Masri | 238 |
الموتور من أول نظرة! "ثانية واحدة يا ! البنت الجميلة حصلّها إيه؟" لا، يا عزيزي، لمّت كُتُبها عادي ومشيت، وارتبطت بواحد في اتحاد الطَلَبة! أو نائب رئيس "أيزاك"، لأن رئيس "أيزاك" دايمًا مشغول! أما عالم بعبقرية "تسلا"، فحُب حياته كان المحرك الكهربي، الموتور، لدرجة، يا عزيزي، إنه ساب تخصص الرياضيات | Question | Masri | 221 |
والفيزيا، "اركنلي دُول على جنب!" وقرر يحوّل لبرنامج الهندسة السنة اللي بعديها. عشان يبقى قريب من حبيبه، الموتور! - "الإيه يا ؟" - الموتور. المحرك الكهربي، يا عزيزي، هو أحد أعظم استخدامات الكهربا، دا الصندوق السحري اللي بياخد الطاقة الكهربية ويحولها لحركة أو طاقة ميكانيكية. واسمحلي آخدك في رحلة سريعة | Question | Khaleeji | 215 |
جدًا لفهمه علميًا. دا، يا عزيزي، مغناطيس، له قطب شمالي وقطب جنوبي، لقينا إنه بيجذب الأشياء المعدنية ليه، زي الـPaper Clips دي مثلًا. لو جِبت مغناطيس تاني جنب المغناطيس الأولاني، الأقطاب المعاكسة بتتجاذب، North وSouth، الـN مع الـS والـS مع الـN، والأقطاب اللي زي بعض، بتتنافر، بتبعد عن بعض. تعالى | Statement | Masri | 215 |
بقى ناخد مغناطيس من دُول ونخرمهم من النص كدا، وندخّله في Rod بالشكل دا، فيقدر يلف بالطريقة دي، وبعدين، هات مغناطيس تاني جنبه، دلوقتي، لَفّ المغناطيس، بحيث الأقطاب اللي زي بعض بقوا جنب بعض، فبرضه، هتلاقي الأقطاب دي بتتنافر تاني، والأقطاب المعاكسة بتتجاذب، فالنتيجة إن المغناطيس كمّل لفته حوالين الـRod | Statement | Masri | 218 |
بالشكل دا. لو فضلنا نعكس الأقطاب كل ما المغناطيس يلف نُص لفة، فالمغناطيس كدا هيفضل يلف حوالين محور الـRod، ألف مبروك، يا عزيزي! انت كدا فهمت مبدأ عمل الموتور. سيب المغناطيس دا على جنب، عشان هنرجعله كمان شوية. دا، يا عزيزي، بقى مسمار معدني، مش مغناطيس، لو جبنا سلك معدني | Statement | Masri | 199 |
ولفّيناه حوالين المسمار بالشكل دا، ووصّلنا السلك بمصدر تيار كهربائي، زي البطارية مثلًا، فعلى حسب قانون أمبير، التيار الكهربي بيحول المسمار لـElectromagnet، أو مغناطيس كهربي، زيه زي المغناطيس العادي اللي تعرفه، عنده مجال مغناطيسي، قطبين، شمال وجنوب، وبرضه، بيجذب الأشياء المعدنية ليه، زي الـPaper Clips. الميزة في المغناط... | Statement | Iraqi | 230 |
عن المغناطيس العادي، هي إننا ممكن نطفيه أو نشغّله بمزاجنا. لأن طول ما فيه تيار ماشي في السلك، المغناطيس دا شغال زي الفُل، أول ما التيار بيُقَف، بيرجع تاني لكونه مسمار عادي، بريء. فهمت، يا عزيزي، الفرق؟ طب بأقولّك إيه، ما تيجي نعمل حاجة أصيع! بدل ما نوقّف التيار، تعالى | Question | Khaleeji | 197 |
نعكسه، يعني، بدل ما اتجاه التيار ماشي كدا، نعكس البطارية مثلًا، أو نعكس وصلتين السلك للمسمار، المهم إن النتيجة هتكون في الآخر إن التيار بيمشي في الاتجاه العكسي، لو عملت كدا، يا عزيزي، هتكتشف إن الـElectromagnet هيشقلب الأقطاب بتاعته، الشمال هيتحول لجنوب، والجنوب هيتحول لشمال. تعالى بقى نرجع للمغناطيس المخروم | Statement | Khaleeji | 220 |
اللي بيلف حوالين نفسه، اللي شُفناه في الأول، بس خلّينا نبدّله بالـElectromagnet بتاعنا، أول ما التيار هيمشي في السلك، المسمار هيتحول لمغناطيس بقطبين، زي ما قُلنا، ولو فيه مغناطيس جنب الـElectromagnet بتاعنا، وقطبه الشمالي في مواجهة القطب الشمالي بتاع الـElectromagnet، هنشوف نفس الظاهرة اللي شُفناها قبل كدا، والـElectro... | Statement | Khaleeji | 222 |
مركزه نُص لفة، لحد ما القطب الجنوبي بتاع الـElectromagnet يستقر قُدّام القطب الشمالي بتاع المغناطيس الثابت، لو عكست السلوك، بحيث اتجاه التيار وأقطاب الـElectromagnet يتعكسوا، فجأة القطب الجنوبي بتاع الـElectromagnet هيتحول لقطب شمالي، فيحصل تنافر بينه وبين القطب الشمالي الثابت، وتجاذب بين القطب الجنوبي الثابت مع القطب ... | Statement | Khaleeji | 224 |
المسمار هيكمّل بقية اللفة، عشان يجيب القطب الجنوبي قُصاد القطب الشمالي الثابت، ... وهكذا، وهكذا، وهكذا. وبالتالي، لو عكست وصلات السلوك كل ما المسمار يلفّله نُص دايرة، هيفضل الـElectromagnet مستمر في حالة الدوران، كدا، يا عزيزي، ألف ألف مبروك! انت دلوقتي تعرف تعمل موتور كهربائي. "، الكلام دا على ضمانتك، | Statement | Khaleeji | 209 |
هه؟!" اتفضل، يا عزيزي، توكل على الله! "، أنا جِبت نيتروجين مُسال من بهدلني!" آه، يا عزيزي، بجد، هي دي الفكرة الأساسية لموتور الكهربا. طبعًا ممكن نعمل شوية تحسينات في الـDesign، يعني مثلًا، بدل ما عندنا مغناطيس ثابت واحد، ممكن نجيب مغناطيس تاني ونحُطه الناحية التانية بالشكل دا، بحيث الجذب | Question | Masri | 213 |
والتنافر يبقى أقوى، فاللفة تبقى أسرع. ممكن برضه، نغيّر شكل المغناطيسين الاتنين دُول، بحيث يكونوا مغناطيسات منحنية وCompact بهذا الشكل، وبدل بقى المسمار والسلوك، ممكن نستخدم Loop معدني من النحاس، وجزء إضافي اسمه الـCommutator، أو المُبادِل، دا مسئول عن عكس التيار في النحاس أثناء الدوران، بدل طبعًا ما نفصل السلوك | Statement | Masri | 214 |
المكعبلة دي أو نعكس مصدر التيار الكهربائي أثناء عمل الموتور. "، انت واخدني لفة أصعب من لفة الـElectromagnet، | Statement | Masri | 71 |
وأقطاب عقلي كلها تنافرت!" عزيزي، انت فاكر أنا بأحكيلك الكلام دا كله ليه؟ أولًا، عشان مصلحتك. ثانيًا، دا عشان شغلي. ثالثًا، عشان حاجة مهمة جدًا عايزك تاخد بالك منها، إن كل الحاجات اللي قُلتهالك دي معروفة وموجودة في الفيزيا وفي الهندسة - من قبل "نيكولا تسلا" أصلًا. - "إيه؟!" انت | Question | Masri | 210 |
اتفاجئت ليه؟ انت إيش عرفك انت بالفيزيا والكيميا والهندسة؟! "، ما تبقاش قاسي!" أنا بأهزر معاك، يا عزيزي، بس، أنا بأحاول يعني، دا بيسموه الـInferiority Complex، أنا بأقرا نفسي قليل، فبأحاول أخلّي الناس أقل منّي، عشان أشوف نفسي عالي! - "طب ممكن ما تعملش كدا يا ؟" - حاضر. صحيح | Question | Khaleeji | 201 |
المفاهيم دي كانت موجودة، ولكن قبل "تسلا"، ما كانتش متقيّفة لسة على بعض، ما كانتش لسة راكبة فوق بعض بأحسن طريقة. يعني مثلًا، "تسلا" كان دايمًا مشغول بمشكلة الشرار الخطير اللي بيحصل لحظة انعكاس تيار الكهربا، بين الأجزاء المعدنية اللي بتحتك ببعضها في موتور الكهربا. الشرار دا، يا عزيزي، بيحصل | Statement | Khaleeji | 214 |
بسبب الـCommutators أو المُبادِلات اللي موجودين في الموتور، عشان أثناء ما بتعكس التيار الكهربي في الـLoop المعدني، بتحصل هذه الشرارة. لسة طبعًا في الوقت دا، كان فيه عيوب صناعة، ولسة كان فيه مشاكل في الـDesign، وكان هو دا الـCue بتاع "تسلا"، الإشارة إن هو يبدأ رحلة تخيل وتصميم الموتور الكهربا، | Statement | Khaleeji | 192 |
اللي ما فيهوش كل المشاكل دي، واللي هيخلّد اسمه إلى الأبد. في الجامعة، "تسلا" كان هيموّت نفسه من كتر الشغل والمذاكرة، ودا بجد، مش مبالغة زي مبالغات أمك، لمّا تشوفك بتذاكر ساعتين، فتقول، "الواد واكل الكتب، أنا مش عارفة هو سقط ليه!" "إيه الصوت دا يا ؟!" دا، يا عزيزي، | Question | Masri | 191 |
مواء "الدحّيح"! خلّيني أقولّك إن خلال السنة الأولى "تسلا" كان بيبدأ شغل ومذاكرة بانتظام، من الساعة 3 الفجر لحد الساعة 11 بالليل، Including الـWeekend والأجازات، لدرجة، يا عزيزي، إن أساتذته بعتوا لأبوه يبلّغوه باللي كان بيعمله، وقالوله إن هما خايفين عليه يموت من الإرهاق! طبعًا الحالة غير المُستدامة في الشغل | Statement | Masri | 214 |
دي، والحرق والهلك في ماكينة دماغك دي مش صح، دي آخرتها غالبًا كلنا متوقعينها، ما فيش كدا! يا هتموت فعلًا، يا هتكره الفيزيا والهندسة ومكتب التنسيق واليوم اللي دخلت فيه الجامعة! بالراحة يا "تسلا"! بالراحة! الحالة الدحّيحية اللي كان "تسلا" عاملها دي كانت بتثير غيرة زملائه، وبدأوا يتريقوا عليه وعلى | Statement | Masri | 221 |
طريقته في الشغل، وإنه بيعمل كدا يعني جو، عشان يتودد للأساتذة بتوعه، "تعالى يا لا يا عصفورة الدُفعة يا لا!" كمان، تحدّاه زميل ليه في أحد الأندية الثقافية إنه يسهر معاهم لو عايز يثبتلهم إنه روِش وجامد زيهم، وبالفعل، يا عزيزي، "تسلا" قبل التحدي وقرر يسهر معاهم. وزي ما انت | Statement | Masri | 199 |
عارف،يا عزيزي، الشباب في سن طيش، والواد مكبوت من يومه، فواحدة واحدة، "تسلا" رِجله جَت في الخَيّة، بقى بيسهر لحد متأخر بس في الـ"بار". في الأول، يا عزيزي، كان بيروح يشرب قهوة بس، بس القهوة جابت سيجارة، والسيجارة جابت جِوان، والجِوان جاب حبّاية! كمّل، يا عزيزي، الأغنية دي، واسمع أغنية | Statement | Masri | 202 |
"قَطر الحياة"، وانت تعرف هو وصل فين! بدأ "تسلا" يضيّع وقته كله في الـ"بارات" والحفلات والسهر، ابتدا بالدومينو، وبعدها دخل على الشطرنج، وبعدها، البلياردو. "ياه يا ! كان بيلعب على فلوس؟!" عزيزي، أرجوك، ما تظلمش "تسلا"! "تسلا" لعبته المفضلة ما كانتش ولا حاجة من دُول، أكتر حاجة كان بيحبها لدرجة | Question | Khaleeji | 213 |
الإدمان هي لعب الورق والقُمار. القُمار. الصوت دا نعيق المشاهد ولّا إيه؟! "تسلا" كان بيوصف شعوره وهو بيلعب قُمار وقال، "كان الجلوس للعب الورق هو بمثابة المتعة لي." يا عيني! الواد غلبان أوي! طبعًا، يا عزيزي، متخيل حالة الفساد دي هتكون آخرتها إيه! الواد بطّل يحضر المحاضرات في الجامعة، بعد | Question | Iraqi | 202 |
ما كان معقّد العيال كلها في عيشتها، وفقد منحته الدراسية، فساب الجامعة ومشي من "جراتس" واختفى تمامًا، لدرجة، يا عزيزي، إن زمايله افتكروا إنه انتحر أو مات. ولكن أحد زمايله اتفاجئ بيه بعد سنة، في حانة في مدينة نمساوية، وهو بيلعب قُمار. "ياه يا ! زي ما سِبتك بالظبط!" زميله | Statement | Khaleeji | 198 |
فرح إنه عايش، وبعت لوالد "تسلا"، "مليوتين"، يطمّنه على ابنه، يقولّه، "ابنك بيشتغل في ، ولكنه لسة مدمن قُمار." فراح أبو "تسلا" يناشد ابنه إنه يرجع معاه ويبطّل لعب قُمار، ولكن "تسلا" رفض تمامًا، عشان يرجع "ميلوتين" لوحده في حالة اكتئاب وحزن عميق. بعدها بأسابيع، الشرطة قبضت على "تسلا" في | Statement | Khaleeji | 215 |
"ماريبور"، ورحّلته من المدينة عشان ما كانش معاه تصريح إقامة في "النمسا". طبعًا "ميلوتين" استقبل ابنه بخيبة أمل كبيرة، قبل ما يتعب تعب شديد، ويموت بعدها بأسابيع، في إبريل 1879. وفاة أبو "تسلا"، الكاهن الأرثوذكسي، اللي كان بيحب ابنه وبيخاف عليه، اللي بالرغم من تعقُّد علاقتهم ببعض، إلا إنه ما | Statement | Khaleeji | 209 |
وقفش في طريقه، وخلّاه يكمّل جامعة، ويدرس اللي هو بيحبه، ولا شك إنه كان نقطة تحول كبيرة في حياة "تسلا"، خصوصًا، مع شعور خيبة الأمل اللي الأب مات عليه، خيبة أمل في ابنه اللي فشل، بعد ما كان مشروع عبقري! موت الأب كمان قطع الدعم المالي اللي كان بيتوفر لـ"تسلا"، | Statement | Khaleeji | 184 |
وفجأة، "نيكولا" لقى نفسه مش قادر يكمّل دراسة، برغم إنه دخل جامعة "كارل فرديناند" في "براج"، لأن أخواله ما قدروش يدعموه ماديًا، وتحول "تسلا" من طالب واعد لشخص عاطل عن العمل، مش لاقي حتى اللي يصرف عليه، وبيكافح بصعوبة عشان يلاقي وظيفة في مدينة "بودابست". بس كل حاجة هتتغير لمّا | Statement | Masri | 199 |
تيجي فرصة السفر لـ"أمريكا"، عشان يشتغل هناك في مصنع رجُل أعمال أمريكي كان مشهور جدًا في الوقت دا، بيدخل "تسلا" عليه وبيقولّه، "أنا فيه حد باعتني ليك بجواب توصية، عشان تشغّلني معاك." الجواب الموجّه لصاحب الشركة كان مكتوب فيه، "أعرف رَجُلين عظيمين، وأنت أحدهما. أما الآخر، فهو هذا الشابّ!" "مين | Statement | Khaleeji | 218 |
بقى يا الراجل العظيم دا؟!" | Question | Masri | 20 |
الراجل، يا عزيزي، اللي دخل عليه "تسلا" هو "توماس إديسون". "بتاع الخرسانة يا ؟!" ما كانش مشهور لسة وقتها بالخرسانة، بس بتاع اللمبة، يا عزيزي. | Question | Khaleeji | 103 |
حضرات السادة الرُكّاب، أهلًا بكم على متن رحلة طيران الأستاذ "ممتاز"، رحلة رقم 663، المتجهة إلى مدينة "الرباط"، معكم قائد الطائرة، الكابتن "شريف الزافوني"، سنقطع المسافة إلى "الرباط"، بمشيئة الله، في... ما تقول اسمي يا كابتن معاك! دي أول رحلة ليا! أقول اسمك إيه يا ابني؟! هي رحلة مدرسية؟! تصدّق؟! | Question | Khaleeji | 217 |
مش مكمّل! ما حدش سامعني أصلًا! يا كابتن، الرسالة التعريفية دي في منتهى الأهمية، احنا خدنا في الكُلّية إنها بتكسر رهبة الطيران عند الرُكّاب. يا سلام! اللهجة الهادية اللي بيتكلم بيها الكابتن بتقول للراكب إنه في إيد أمينة، وإن الطيار ما عندهوش أزمات من أي نوع. ما عندهوش أزمات، آه! | Statement | Khaleeji | 195 |
أنا بقالي 29 سنة بأطير، عامل أكتر من 4450 رحلة. عارف دا معناه إيه؟ إن حضرتك خبرة في المجال. معناها إني زهقت من الشغلانة دي! ومش عايز أسمع صوت! أنا هأنام دلوقتي، لمّا الطيار الآلي يعمل Landind، ابقى صحيني. لو سمعت كلمة، كلمة، هأستقيل من الشغلانة دي، ومن الحياة كلها! | Question | Masri | 190 |
"إيه يا كابتن؟! حد يطول يشتغل طيار، ويلِفّ العالم؟! دا كفاية المضيفات، حد يطول يخدّم عليه أجمل بنات في العالم؟! انت درست الطيران فين يا ابني؟! انت فاكر المضيفة من دُول هتنبهر بيك عشان لابسلي الـUniform وبتلعب بالزراير؟! أمّال هتنبهر بإيه يعني؟! بأسوق طيارة، أعمل إيه بعد كدا؟! أخمّس بيها؟! | Question | Iraqi | 213 |
المضيفات مش بنات عادية، عشان يخُش عليهم الكلام دا، المضيفات عارفين اللي فيها! هو إيه اللي فيها؟ عارفين، يا سيدي، إن الطيار الآلي هو اللي بيعمل كل حاجة، واحنا هنا ضيوف! أمّال بينبهروا بإيه المضيفات؟! عايز تبهرها بجد؟ علبة جاتوه، تاخد الحاجّة، تطلع على أبوها، تخش البيت من بابه. واضح | Question | Masri | 204 |
إن حضرتك عملت كدا. آه، وفي الآخر، خانتني! - خانتك؟! - آه. - مع طيار تاني؟! - آه. - طيار معانا هنا؟! - آه. طب، وحضرتك عملت معاها إيه؟! ما أقدرش أعملّه حاجة! الله! ليه؟! لأن كلمته بتمشي عليا وعليك وعلى الكل! هو الطيار دا مين؟! | Question | Khaleeji | 181 |
الطيار الآلي. طب اهدا! اهدا بس يا كابتن! بس أنا مش هأسكت، مش هأسكت يا "ثريا"! فصلت الطيار الآلي بتاعك أهو! أنا اللي سايق! أنا راجل البيت! يا كابتن، أرجوك، دا خطر جدًا! لازم ترجّع الطيار الآلي! ما تجيبش سيرته! أنا راجل الطيارة! الطيارة دي محتاجة دَكَر على قديمه! من | Statement | Masri | 199 |
النهاردة، ما فيش آلي! يا كابتن، احنا كدا بنهبط! احنا بنهبط! | Statement | Iraqi | 46 |
مش هنهبط! هنفضل في الممتاز! سامعاني يا "ثريا"؟! يا كابتن، "ثريا" مش موجودة دلوقتي! انت بتكلِّم مين؟! انت غبي يا ابني؟! أنا بأكلم الصندوق الأسود. إيه؟! هو مش التسجيلات دي هتطلع في الصندوق الأسود بعد كدا، إن شاء الله؟ بيقولّك ما فيش أزمات، نسيوا أزمة منتصف العمر! مع السلامة يا | Question | Masri | 205 |
"ثريا"! مع السلامة يا "ثريا"! | Statement | Masri | 23 |
الحقينا يا "ثريا"! أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! في يوم 8 مارس سنة 2014، الساعة 12 و42 دقيقة، بعد منتصف الليل، أقلعت طيارة تابعة للخطوط الجوية الماليزية على متن هذه الطيارة 227 راكب، بالإضافة لـ12 من طقم الطيران. كدا، يا | Statement | Iraqi | 202 |
عزيزي، أنا مسلّمك كام راس في الحدوتة؟ 239. الجماعة دُول اتحركوا من مطار "كوالالمبور" في "ماليزيا"، متجهين إلى العاصمة الصينية "بكين". المعتاد، إن رحلة زي دي تقطعها طيارة "بوينج 777" في خلال 6 ساعات، في الغالب، الرُكّاب هيقضّوها نايمين مريّحين، بيشوفوا آخر أفلام "محمد رمضان"، وبيستيقظوا على "واحد Beef ولّا | Question | Masri | 223 |
Chicken؟" ولمّا يصحوا، يبدأوا يومهم، إن شاء الله، لمّا يوصلوا في "بكين"، صباح اليوم اللي بعده. الطيارة هتكون على اتصال بنظام المراقبة الجوية الماليزي. "مراقبة إيه يا ؟! هيحصلّها إيه في السما يعني؟! لازم حد يتطمن إن هما وصلوا؟!" ما تعملّيش كدا! ما تتكلمش بالـTone دا! عزيزي، مش عشان السما | Question | Khaleeji | 211 |
بعيدة، فانت فاكرها سايبة! كل مطار بيطلّع طيارات يمكن في نفس الوقت، اللي بيمنع إن يحصل حوادث وإن الطيارات تخبّط في بعض، إن كل دولة ليها نظام مراقبة بيشرف على المجال الجوي بتاعها، ودا نظام اتصالات بيستقبل المعلومات، معلومات زي رقم الرحلة، سرعة الطيارة، والارتفاع بتاع الطيران، كل الحاجات دي | Statement | Masri | 204 |
بيتم رصدها لحظة بلحظة، وبتحليل بقى كل هذه المعلومات، ظابط المراقبة الجوية بيدّي تعليمات المسار، المسار اللي الطيارة هتمشي عليه من غير ما تروح لا يمين ولا شمال، ولا أجدعها رادار! ليه بيحصل هذا الكلام؟ عشان الطيارات ما تقعدش تخبّط في بعض. بكدا، يا عزيزي، نكون، الحمد لله، نظّمنا المرور | Question | Khaleeji | 198 |
في السما. نرجع، يا عزيزي، للطيارة بتاعتنا. بعد 10 دقايق من إقلاع هذه الطيارة، نظام المراقبة الماليزي هيسمح للطيارة بتاعتنا إنها ترتفع لحد 35 ألف قدم، دا الارتفاع اللي هتكمّل بيه، إن شاء الله، بقية الرحلة. وأول ما الساعة توصل 1 الصبح، بتكون الطيارة على المسار والارتفاع المظبوطين، في طريقها | Statement | Iraqi | 208 |
إلى "بكين" في "الصين". الطيارة، يا عزيزي، فضلت ماشية كداهو، وأول ما كانت على وشك إنها تخرج برة المجال الجوي الماليزي، وتخش المجال الجوي الفيتنامي، هيقوم نظام المراقبة الماليزي طالب من الطيار، "آلو طيار! بأقولّك إيه يا كابتن، انت خرجت برة نظام المراقبة بتاعنا، اتصل بنظام المراقبة الفيتنامي، يلّا، Bye | Statement | Khaleeji | 208 |
Bye، مع السلامة. ما فيش شبكة؟! يبقى انت وصلت." الطيار هيستقبل الطلب من نظام المراقبة الماليزي، ويقولّهم، "Ok، ما تقلقوش، أنا هأكلم نظام المراقبة الفيتنامي. يلّا، Bye Bye، Ciao." للأسف، يا عزيزي، ما كانش Ciao أوي! دي كانت آخر كلمة هيقولها الطيار عبر اللاسلكي. "يا نهار أسود يا ! دا | Question | Khaleeji | 191 |
كدا حاجة من حاجتين، يا إما الطيارة وقعت، يا إما رصيده خلص!" يا عزيزي، انت العالم بتاعك ضيّق أوي! نظام المراقبة الفيتنامي عمره ما هيستقبل اتصال من الطيار، ودا لأن، ببساطة، الطيارة الماليزية اختفت، Disappeared! - "انت بتتكلم جد يا ؟!" - أيوة، اختفت. اختفاء الطيارة من شاشات نظُم المراقبة | Question | Masri | 197 |
معناه إنها ما بقتش بتبعت المعلومات بتاعتها، ودا ممكن يكون لأسباب بسيطة، زي مثلًا، إن يكون حصل عُطل في جهاز الإرسال. وممكن يكون لأسباب مخيفة، زي حريق، أو كارثة حصلت في الطيارة دمرت جزء من الطيارة، أو الطيارة كلها. بعد 20 دقيقة من اختفاء الطيارة، يعني، حوالي الساعة 2 إلا | Statement | Khaleeji | 201 |
تِلت كدا، هيتصل نظام المراقبة الفيتنامي بنظام المراقبة الماليزي ويقولّهم، "يا جماعة، انتم مش كنتم باعتين طيارة؟! هي ليه ما وصلتش لحد دلوقتي؟! شكل الطيار راحت عليه نومة بقى!" "إيه؟! الطيارة اللي كانت خارجة من ما وصلتلكوش؟!" "آه بقى، هي في الكوافير ولّا إيه؟!" الحقيقة، إن الخطوط الجوية الماليزية بتتلقى | Question | Khaleeji | 222 |
هذا الخبر المفزع، المرعب أكتر إن المفروض فيه رسالة بتوصل كل نُص ساعة من الطيارة للخط الجوي، دا ما عادش بييجي، ما فيش رسايل، حتى الرسالة الروتينية دي اللي بتحصل كل نُص ساعة، ما وصلتش! وقتها، يا عزيزي، الكل بيتأكد إن فيه حاجة غلط بتحصل، نظامين المراقبة الماليزي والفيتنامي هيجربوا | Statement | Khaleeji | 196 |
كل الترددات الممكنة للاتصال، وهيوجّهوا كل الطيارات القريبة عشان تحاول تتواصل مع الطيارة الماليزية، اللي احنا مش لاقيينها! ولكن، يا عزيزي، ما فيش أي استجابة! هنا، بدأنا نستبعد الأعطال البسيطة والسهو البشري، السيناريوهات دي خلاص، ما بقتش مطروحة، احنا هنا بدأنا نقرب أكتر للسيناريوهات المخيفة! لمّا تعطّل كل أنظمة الاتصال، | Statement | Masri | 228 |
دا معناه إن فيه مشكلة عامة في الطيارة، زي مثلًا، فشل نظام الطاقة، أو إن الكهربا تتقطع، أو حريق أو انفجار أو كارثة! الأمل الوحيد اللي تَبَقّى قبل ما الخطوط الجوية الماليزية تعلن هذا الخبر المفزع كان انتظار موعد هبوط الطيارة الأصلي، "خلّونا يا جماعة نستنى في الساعة 6 ونُص | Statement | Khaleeji | 192 |
الصبح. يمكن آه، الطيارة ما لحقتش تتواصل مع أو مع ، بس، الحمد لله، نجحت إنها تعدّي، وفي وقتها المظبوط، تنجح إنها تهبط في بسلام، أو تعمل هبوط اضطراري في أي مطار قريب. يبقى ساعتها كانت مشكلة كهربا وعدّت، خلاص يا عم! الطيار ما لحقش يشحن الكهربا، والتلاجة سحبت كل | Statement | Khaleeji | 193 |
حاجة! ولمّا يوصل، هنبقى نقرص ودانه!" ولكن فضلوا، يا عزيزي، قاعدين منتظرين، منتظرين، منتظرين، الطيارة ما بتوصلش "بكين"، ولا بتظهر في أي مطار تاني! عشان بحلول الساعة 7 وتِلت صباحًا، تعلن الشركة المسئولة في مؤتمر صحفي عن فقدان الرحلة MH370، بطيارتها الـ"بوينج 777"، وتدشين جهود بحث وإنقاذ هتبدأ من بحر | Statement | Khaleeji | 224 |
"الصين" الجنوبي. "اشمعنى يا البحر الصيني الجنوبي دا؟! هل دا كان لسبب معيّن؟ ولّا هما بيتفاءلوا بيه؟!" السيناريو، يا عزيزي، اللي قادنا للبحر دا هو إن آخر نقطة اتشافت فيها الطيارة من برج المراقبة كانت عند بحر "الصين" الجنوبي، وقتها، الكل رجّح إن فيه كارثة حصلت أدّت لسقوط الطيارة المفاجئ | Question | Iraqi | 212 |
في هذه المنطقة. وبينما الشركة كانت بتواجه تجمُّع وانهيار الأهالي، وهي بتعلن أسامي الرُكّاب اسم اسم، المحققين فضلوا يفكروا، إيه أسباب إن طيارة زي دي تقع بشكل مفاجئ؟ هل دا هجوم إرهابي؟ ولّا حصل عُطل فني في أنظمة التحكم بتاعة الطيارة؟ هل فيه مشكلة في هيكل الطيارة؟ اللي ما حدش | Question | Khaleeji | 204 |
كان يعرفه إن الطيارة الماليزية في هذا الوقت لم تكن في قاع بحر "الصين" الجنوبي. - "إيه؟! أمّال راحت فين يا ؟!" - اسمع دي، يا عزيزي، الطيارة كانت على ارتفاع 40 ألف قدم، والركاب يكادوا يكونوا قاعدين جواها مش داريين بأي حاجة! الطيارة، يا عزيزي، كانت لسة بتطير. "ازاي | Question | Masri | 187 |
يا ؟! الطيارة كانت المفروض توصل الساعة 6 ونُص، فضلنا قاعدين لحد الساعة 7 وتلت، ولسة ما ظهرش حاجة، الطيارة توقعنا إنها تُقَع في بحر الجنوبي، بصينا عليها، ما لقينهاش! نكتشف بعد كدا إن الطيارة لسة طايرة في الجو، وإن الرُّكاب اللي أهاليهم بيعيطوا دلوقتي، لسة عايشين فوق؟!" وقود الطيارة | Question | Khaleeji | 212 |
الماليزية خلّاها تقدر تستمر في الجو ساعتين كمان بعد موعد هبوطها. يعني، لمّا وصلنا الساعة 9، صباح يوم 8 مارس، كنا متأكدين إن الطيارة دي لازم تكون على الأرض أو في البحر، سواء بقى هبطت بإرادتها، أو الوقود خلص منها. "ثانية واحدة يا ! أنا حاسس إن انت ما بتسألش | Statement | Masri | 184 |
الأسئلة المهمة. سواء هبطت 6 صباحًا أو 9 صباحًا، الطيارة فين؟! راحت فين؟!" دا، يا عزيزي، السؤال اللي هيبدأ سلسلة أحداث ما خلصتش لحد النهاردة، بعد مرور أكتر من 10 سنين كاملة على الرحلة! "يا نهار أسود يا ! يعني الطيارة اللي طلعت دي، بقالها 10 سنين ما نعرفش عنها | Question | Khaleeji | 193 |
حاجة؟!" نوعًا ما. في الوقت، يا عزيزي، اللي السؤال بدأ، الطيارة وقعت فين؟ اللغز الحقيقي كان في مسارها، اللي بدأت الأحداث تكشف عنه واحدة واحدة، بالتدريج. في يوم 9 مارس، بعد يوم كامل من اختفاء الطيارة، بيطلب مسئولين ماليزيين توجيه البحث لمنطقة بحر "أندامان" ناحية "إندونيسيا". "، ساحت على بعض! | Question | Iraqi | 215 |
احنا إيه اللي دخّل ؟! مش الطائرة المفروض كانت رايحة ، وعدّت من خلال ؟! إيه اللي ودّاها ؟!" منطقة بحر "أندامان" ليس لها علاقة بمسار الطيارة خالص، لأننا بعد أسبوع كامل، هيعلن رئيس وزراء "ماليزيا" إن سبب توجيه البحث هناك، ناحية "إندونيسيا" دي، إن الرادارات العسكرية الماليزية رصدت الطيارة | Question | Iraqi | 206 |
بعد ما الاتصال اتقطع عنها على طول وهي بتنحرف، بتغّير من مسارها، وبتاخد U-Turn على الضيّق، بتخش بعده منطقة مضيق "ملقا"، وبتكمّل في طريقها على طول! "الله! طب مهو الرادار العسكري لقطها أهو يا ! ما كانش عارف إن هي دي الطيارة اللي بيدوّروا عليها؟!" الحقيقة، يا عزيزي، اكمنّ الرادار | Question | Khaleeji | 198 |
عسكري بيشتغل بطريقة مختلفة شوية، الرادار العسكري، يا عزيزي، ما بياخدش معلومات من الطيارة، زي ما بيحصل في نظام المراقبة الجوية، دا رادار تقليدي، بيشتغل بموجات الراديو، ميزته إنه بيلقط أي جسم غريب، حتى لو كانت شوية عصافير طايرة، ما فيش حاجة هتفلت منّه، تقولّي بقى طيارة الكهربا بتاعتها قاطعة، | Statement | Khaleeji | 213 |
مش عارف، فيها عُطل معّين... ما فيش! هيشوفها، هيشوفها! "الله! طب مهي اتحلّت كدا يا ! مبروك!" خلّيني أقولّك، يا عزيزي، ما تتسرّعش، الرادار دا عنده عيب صغير، وهو إنه مش بيقدر يحدد طبيعة الجسم اللي شافه، ولا يقدر يجمع معلومات زي ارتفاعه وسرعته، هو مجرد بيشوفه نقطة بتتحرك. "بس | Statement | Masri | 207 |
برضه يا ما هياش سايبة، ما دام جسم غريب دخل، لازم العسكريين يستكشفوه." خلّيني أقولّك، يا عزيزي، إن في حالة طيارتنا دي حصلت صُدفة غريبة، مسار الطيارة انحرف، بس انحرف بحيث إنه يفضل جوا المجال الجوي الماليزي، المجال اللي الطيارة واخدة تصريح بالمرور فيه، فحتى لو الرادار شافها بتلِفّ وترجع، | Statement | Khaleeji | 207 |
هيفتكر إن، "يا جماعة، دي هتلاقيها حالة طارئة، فالطيار لفّ وبيرجع تاني عشان ينزل المطار." كدا كدا، الطيارة متسجلة عنده، فمش هتعمل قلق، إن شاء الله يعني. الأغرب، يا عزيزي، إن مسار الطيارة وهي بتنحرف كان هيخلّيها أصلًا تخش المجال الجوي التايلاندي. هآخدك جولة في جنوب شرق "آسيا"، هأفرهدك! "، | Statement | Masri | 210 |
ممكن نروح والنبي؟!" المجال الجوي التايلاندي مجال مش مسموح إن الطيارة تدخله، وممكن يعرّضها لخطر، تقوم القوات الجوية التايلاندية ضاربين عليها، بس اللي حصل إن الطيارة خدت U-Turn ولفّت لَفّة ضيقة جدًا، لدرجة إن الطيار ما ينفعش يكون عملها Autopilot، لازم يكون عملها بإيده، Manual، مستحيل يكون اعتمد على أجهزة | Question | Masri | 210 |
الملاحة التقليدية. اللفة الحادة دي نجحت إنها تخلّي الطيارة جوا المجال الجوي الماليزي، وتتجنّب دخول مجال جوي جديد. خُد دي كمان. المسار اللي الطيارة خدته بعد كدا، كان ممكن يدخّلها المجال الجوي الإندونيسي، ولكن، سبحان الله، الطيارة لفّت تاني، وفضلت مكمّلة جوا المجال الجوي الماليزي، لغاية نهاية مدى الرادار العسكري! | Statement | Masri | 212 |
دا، يا عزيزي، كان آخر رادار يلقط الطيارة بتاعتنا. "، معقول تكون دي كلها صُدَف؟! في الحالات اللي زي دي بيقولوا، فتّش عن المرأة!" إيه اللي انت بتقوله دا؟! والنبي، اقعد ساكت انت، وسيبني أكمّل كلام، وروح انت فتّش عن المرأة! "خلاص يا ، ماشي!" معلومات المسار دي غيّرت سير | Question | Masri | 193 |
التحقيق كله، المحققين فكروا في الأول إن دا ممكن يبقى عُطل، إرهاب، حريقة، لكن دلوقتي، الوضع اتغيّر تمامًا، واضح إن الطيارة الماليزية جواها إرادة ذكية، حد يبدو إنه بيخطط كويس جدًا، عشان يعمل حاجة مجنونة! أصل مستحيل تكون صُدفة إن اتصال نظُم المراقبة يتقطع في توقيت قاتل، وهو بالظبط داخل | Statement | Masri | 210 |
على مجال جوي بين حدود دولتين، عشان كل دولة تفتكر كل طيارة تبع التانية، دي ما تبدوش مجرد صُدفة، دا واحد عارف هو بيعمل إيه كويس. وبمجرد قطع الاتصال، يحصل انحراف في المسار بـU-Turn مخطط ومدروس، ملعوب، عشان ما تتوقعش أبدًا الطيارة هتكون فين، وتفضل الطيارة تناور في المسار، عشان | Statement | Khaleeji | 191 |
ما تخرجش برة المجال الجوي الماليزي، لحد ما تخرج من آخر رادار ممكن يرصدها. السؤال هنا، إيه الحاجة المجنونة، اللي عايز يعملها الطيار المجنون دا؟! - "، فتّش عن المرأة، اسمعني!" - يا عم اسكت بقى! هنلاقيها، وأبقى أقولّك! ماشي، حاضر! يبدو إن دا حد عايز يختفي، ومش ساحر عايز | Question | Masri | 195 |
يختفي بخفّة حركة، دا واحد بيخفي معاه واحدة من أكبر طيارات نقل الرُكّاب في العالم. المخيف إن مساره دا هينجّح مهمته 100%، لأن بمجرد خروجه من المجال الجوي الماليزي، وفي اللحظة اللي نجح فيها إنه ما يبقاش مرصود من أي رادار في العالم، كان معاه وقود يكفّيه 6 ساعات طيران، | Statement | Iraqi | 181 |
Subsets and Splits
No community queries yet
The top public SQL queries from the community will appear here once available.